b"\n_START_ARTICLE_\nKonrad Jane\xc5\xbei\xc4\x8d\n_START_SECTION_\n\xc5\xbdivljenje\n_START_PARAGRAPH_\nJane\xc5\xbei\xc4\x8d je \xc5\xa1tudiral pravo na Dunaju, kjer je leta 1889 tudi promoviral. Pripravni\xc5\xa1tvo je opravljal v Trstu in Pulju. Leta 1896 je opravil odvetni\xc5\xa1ki izpit. Odvetni\xc5\xa1ko pisarno je odprl v Kamniku in Voloskem (Hrva\xc5\xa1ka). V letih svojega delovanja v Voloskem oziroma Opatiji je bil opatijsko-voloski ob\xc4\x8dinski zastopnik in va\xc5\xbeen sodelavec opatijskega \xc5\xbeupana Andrije \xc5\xa0tangerja. Sodeloval je z Julijem Miranom, Viktorjem Tomi\xc4\x8di\xc4\x87em in Robertom D'Andrem. Ustanovil je zadrugo Dr. Jane\xc5\xbei\xc4\x8d in tovari\xc5\xa1i s sede\xc5\xbeem v Villi Tiskarna. Po letu 1918 je emigriral v Kraljevino SHS zaradi svojega narodnega udejstvovanja v \xc4\x8dasu Avstro-Ogrske monarhije. Leta 1926 je bil \xc4\x8dlan Vodnikove dru\xc5\xbebe v Ljubljani."